钦定古今图书集成/理学汇编/学行典/第059卷 > 梁刘勰新论 > 《心隐》
## 钦定古今图书集成/理学汇编/学行典/第059卷 > 梁刘勰新论 > 《心隐》

“二仪之大，可以章程测也；三纲之动，可以圭表度也；
雷霆之声，可以钟鼓传也；风雨之变，可以音律和也。
故有象可观，不能匿其影；有形可见，不能限其迹；有
声可闻，不能藏其响；有色可察，不能灭其情。”以夫天
地阴阳之难明，犹可以术数揆而耳目可知；至于人
也，心居于内，情伏于衷，非可以算数测也。凡人之心，
险于山川，难知于天。天有春夏秋冬旦暮之期，人有
厚貌深情，不可而知之也。故心有刚而色柔，容彊而
质弱，貌愿而行慢，性懁而事缓，假饰于外，以明其情，
喜不必爱，怒不必憎，笑不必乐，泣不必哀，其藏情隐
行，未易测也。日在天之外，而心在人之内，物亦照焉。
照之于外，不可而伪。内者也，而伪犹“生焉。心在人之
内，而智又在其内，神亦照焉。内之于内，无所取征也，
而欲求其情，不亦难乎？不洁在面，人皆耻之；不洁在
心，人不肯愧。以面露外而心伏内，故善饰其情，潜奸
隐智，终身不可得而见也。”少正卯在鲁，与孔子同时。
孔子门人，三盈三虚，唯颜渊不去，独知圣人之德也
夫！门人去仲尼而皈少正卯，非不知仲尼之圣，亦不
知少正卯之佞。子贡曰：“少正卯，鲁之文人也，夫子为
政，何以先之？”子曰：“赐也，非尔所及也。”夫少正卯心逆
而憸，行辟而坚，言伪而辩，词鄙而博，顺非而泽，有此
五为而乱圣人，以子贡之明，而不能见知人之难也。
以是观之，佞与贤相类，诈与信相似，辩与智相乱，愚
与直“相像，若荠苨之乱人参，蛇床之似蘼芜”也。俗之
常情，莫不自贤而鄙物，重己而轻人。观其意也，非苟
欲以愚胜贤，以短加长，由于人心难知，非可以准衡
乎？夫能虚己相推，故有以轻抑重，以短陵长。是以嫫
母窥井，自谓媚胜西施；齐桓矜德，自称贤于尧舜。若
子贡始事孔子，一年自谓胜之，二年以为“同德，三年
方知不及。”以子贡之才，犹不识圣人之德，望风相崇，
奚况世人而能推胜己耶？是以真伪绮错，贤愚杂糅，
自非明哲，莫能辨也。